Laimių lėmimas
Vieno turtingo tėvo gimęs sūnus. Ir išgirdęs balsus lemiant. Vieną:

– Tas vaikelis augs didelis ir bus turtingas!

Antrą:

– Jis mažas numirs!

Trečią:

– Ne, jis lig tų ir tų metų augs, tą ir tą dieną jį perkūnai užmuš!

Tėvas, tiems metams artinantis, išmūrijęs akmenų mūrą, labai storą ir tvirtą, ir, tos nulemtosios dienos sulaukęs, norėjęs savo sūnų uždaryti į tą mūrą. Bet sūnus tą dieną nubėgęs į kopūstų daržą ir po kopūstlapiu pasislėpęs. Tą dieną užėjęs juoddebesis su žaibais, perkūnas spyręs į tą mūrą ir sutrupinęs. O tas vaikelis gyvas palikęs.

Mitologinės sakmės
Sakmės apie laimes